Na osnovu člana 32. Zakona o javnim nabavkama („Službeni glasnik BiH“ broj 39/14), a nakon provedenog konkurentskog zahtjeva za dostavu ponuda za javnu nabavku roba – Robe za potrebe Odjeljenja za urgentnu medicinu, objavljenog na web portalu Agencije za javne nabavke dana 26.11.2020. godine, zaključen je

**OKVIRNI SPORAZUM**

Između:

**Javna ustanova Opća bolnica „Prim. dr. Abdulah Nakaš“,**

Ul. Kranjčevićeva broj 12, 71000 Sarajevo,

koju zastupa v.d. direktor bolnice, Prof. dr.Ismet Gavrankapetanović

Identifikacijski broj: 4200288400001,

(u daljem tekstu: Kupac)

i

**GLOBEX d.o.o. Zenica,**

Sjedište Dobavljača: Dobrovoljnih davalaca krvi 4, 72000 Zenica

koga zastupa direktor Enver Smajić, dipl.ecc.

Identifikacijski broj dobavljača: 4218000740004

Transakcijski račun dobavljača: 1543001100001015

Naziv banke dobavljača: Intesa SanPaolo banka d.d.

(u daljem tekstu: Dobavljač),

**PREDMET OKVIRNOG SPORAZUMA**

**Član 1.**

Predmet Okvirnog sporazuma je nabavka roba: Robe za potrebe Odjeljenja za urgentnu medicinu i to:

1. LOT 2 – Nesterilne pregledne rukavice

prema ponudi broj: 06-12/20 od 04.12.2020. godine, a na osnovu Odluke o izboru najpovoljnijeg ponuđača broj 10293-9/20 od 25.12.2020. godine.

Ponuda sa specifikacijom roba broj: 06-12/20 od 04.12.2020. godine i  dokumentacija dostavljena po predmetnoj nabavci sastavni su dio ovog sporazuma,

dalje: ponude Dobavljača, (ugovorne strane podrazumijevaju da kompletna ponuda Dobavljača koja je dostavljena po predmetnoj nabavci sa svim dostavljenim dokumentima / aktima / dokazima / nacrtima / specifikacijama i dr. čini sastavni dio sporazuma s tim da se zbog obimnosti iste uz sporazum fizički vežu samo dokumenti iz ponude koji se odnose na osnovne komercijalne i tehničke elemente ugovora / nabavke), dostavljene po konkurentskom zahtjevu za dostavu ponuda broj JN-103/20.

Na osnovu provedenog postupka okvirni sporazum se zaključuje sa jednim ponuđačem.

**Član 2.**

Okvirni sporazum (u daljem tekstu: sporazum) se zaključuje na period od 1 (jedne) godine i traje do isteka sporazuma odnosno do utrošene maksimalne finansijske vrijednosti za lot:

1. LOT 2 – Nesterilne pregledne rukavice - do 20.400,00 KM bez uračunatog PDV-a, odnosno 23.868,00 KM sa uračunatim PDV-om na godišnjem nivou.

Za vrijeme trajanja sporazuma predviđa se sklapanje   ugovora o javnoj nabavci predmetnih roba po lotu po nepromijenjenim uslovima sa dobavljačem kojem se dodjeljuje ugovor u skladu sa članom 4. Okvirnog sporazuma iz oblasti nabavke predmetnih roba.

**Član 3.**

Ovaj okvirni sporazum ne predstavlja obavezu Kupca na kupovinu robe od Dobavljača, već predstavlja osnovu za zaključenje pojedinačnih ugovora u toku trajanja okvirnog sporazuma.

Tokom trajanja ovog Okvirnog sporazuma Kupac će zaključivati pojedinačne ugovore u skladu sa raspoloživim finansijskim sredstvima i potrebama Kupca.

Zaključenjem pojedinačnog ugovora sa Dobavljačem, nastaje obaveza za isporuku robe.

**Član 4.**

Strane u sporazumu  zaključit će pojedinačne ugovore. Prvi jednogodišnji ugovori po lotu će se zaključiti istovremeno sa zaključivanjem ovog sporazuma, a nakon provedenog postupka javne nabavke, dok će se drugi jednogodišnji ugovori zaključiti bez sprovođenja postupka javne nabavke.

Količine roba iz Obrasca za cijenu ponude nisu obavezujuće za ugovorni organ.

Cijene roba iz Obrasca za cijenu ponude su nepromjenjive za cijeli ugovoreni period i ne podliježu bilo kakvim promjenama u toku izvršenja sporazuma.

Ugovorne strane su saglasne da sporazum realizuju prema već definisanim uslovima u Obavještenju o javnoj nabavci putem konkurentskog zahtjeva za dostavu ponuda, tenderskoj dokumentaciji, ugovoru o javnoj nabavci roba i ponudi Dobavljača.

**Član 5.**

Ovaj Okvirni sporazum ugovorne strane mogu raskinuti pisanim putem, na način da strana koja traži raskid ovog Okvirnog sporazuma upućuje pisanu obavijest drugoj ugovornoj strani, i to u slučaju povrede odredbi ovog Okvirnog sporazuma, ako druga strana nije takvu povredu ispravila čak ni u ostavljenom primjerenom roku, koji ne može biti kraći od 5 dana.

Kupac može raskinuti ovaj Okvirni sporazum u slučaju:

* da dobavljač kojem je ponuđeno zaključivanje pojedinačnog ugovora ne potpiše pojedinačni ugovor ili ne dostavi bankarsku garanciju za dobro izvršenje ugovora
* da iz bilo kog razloga ugovorne strane raskinu pojedinačni ugovor,
* da druga ugovorna strana ne poštuje odredbe ovog Okvirnog sporazuma;

**Član 6.**

Na pitanja koja nisu regulisana ovim Okvirnim sporazumom, primjenjivat će se odredbe Zakona o obligacionim odnosima, kao i ostali propisi koji regulišu predmetnu materiju.

**Član 7.**

Ovaj sporazum stupa na snagu danom  obostranog potpisivanja od strane ovlaštenih lica ugovornih strana.

Sastavni dio ovog sporazuma je specifikacija robe i ponuda broj 06-12/20 od 04.12.2020. godine.

**Član 8.**

Sve eventualne sporove ugovorne strane će rješavati sporazumno, u duhu dobrih poslovnih odnosa i uzajamnog povjerenja.

Ukoliko se sporazumno rješenje ne postigne, nadležan je sud u Sarajevu.

**Član 9.**

Sporazum  je sačinjen u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.

Pripremila:

Amira Petrović, BA općeg prava, šef Odsjeka za javne nabavke

Kontrolisala:

Amela Smajić – Džaferagić, BA općeg prava, šef Odjeljenja za zajedničke poslove

 Dobavljač: Kupac:

 **GLOBEX d.o.o. Zenica Javna ustanova Opća Bolnica**

 „Prim.dr.Abdulah Nakaš“

 D I R E K T O R V.D. DIREKTOR

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Enver Smajić, dipl.ecc. Prof. dr. Ismet Gavrankapetanović

Broj:\_\_\_\_\_\_\_\_ Broj:

Zenica \_\_\_\_\_\_\_\_\_\_\_\_ Sarajevo, 14.01.2021. godine